Diari Oficial de la Generalitat Valenciana


Sumari del DOGV 9864, del 05-06-2024 (2024/4926)

Anunci de l'informe ambiental del Pla d'ordenació detallada del sòl urbà. Expedient 163/2024.
---------------------------------------------------------------------------------------------

### Dades del document

Número de DOGV
:   9864

Data del DOGV
:   05-06-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/4926


Data del document
:   27-05-2024

Organisme emissor
:   Ajuntament de Castelló

Tipus de document
:   Anunci

Descriptors 

:   * pla d'urbanisme
    * administració local

Anunci de l'informe ambiental del Pla d'ordenació detallada del sòl urbà. Expedient 163/2024. [2024/4926]  
Per acord de la Junta de Govern Local, amb competència delegada per la Resolució d'Alcaldia número 2024-0184, de data 16 de febrer de 2023, publicada en el BOP número 43 de data 29 de febrer de 2024, s'ha adoptat l'acord següent:  
  
«Antecedents  
Primer. El 16 de febrer de 2024, mitjançant el Decret núm. 2024-0184, l'Alcaldia de l'Ajuntament de Castelló va delegar la condició d'òrgan ambiental a la Junta de Govern Local, amb totes les facultats inherents, per a l'exercici en matèria d'avaluació ambiental i territorial estratègica d'acord amb les especificitats i límits següents:  
- La delegació s'efectua baix el règim previst en l'article 43.5.a del ROF, és a dir, relativa a un projecte determinat.  
- La delegació conté totes les facultats atribuïdes a l'Alcaldia en la condició de titular de l'òrgan ambiental.  
- El projecte per al qual es delega esta competència és exclusivament la tramitació i aprovació del Pla d'ordenació detallada, pel temps necessari fins a l'aprovació definitiva.  
Segon. Amb data 18 de febrer de 2024 va ser presentada a l'Ajuntament de Castelló la documentació relativa a l'esborrany de Pla d'ordenació detallada de Castelló i document inicial estratègic, subscrits pels arquitectes M.ª Jesús Gozalvo Zamorano i José Juan Oliva Martí, amb HAN6U6WFNMDUS2LGV3867E26F8EK.  
Tercer. La documentació presentada va ser admesa a tràmit de conformitat amb la provisió de data 19 de febrer de 2024, per la qual cosa i segons l'article 53.1 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (d'ara en avant, TRLOTUP), l'òrgan ambiental sotmetrà el document que conté l'esborrany del pla i el document inicial estratègic a consulta de les administracions públiques afectades d'acord amb l'article 50.1, apartat b, d'este text refós i a les persones interessades durant un termini mínim de trenta dies hàbils des de la recepció de la sol·licitud d'informe per als plans que afecten exclusivament l'ordenació detallada o al sòl urbà que compta amb els servicis urbanístics implantats sense modificació de l'ús dominant de la zona d'ordenació estructural corresponent, i durant un termini mínim de seixanta dies hàbils per als plans que afecten les altres determinacions compreses en l'ordenació estructural.  
  
Quart. La Comissió Ambiental Municipal de Castelló va acordar, en sessió celebrada per la Junta de Govern Local de data 20 de març de 2024, sotmetre l'esborrany del pla d'ordenació detallada de Castelló i el document inicial estratègic a consultes del Servei Municipal d'Urbanisme, Infraestructures i Medi Ambient i de la Policia Local, d'acord amb l'article 50.1, apartat b, del TRLOTUP, durant un termini de trenta dies, així com traslladar a les dependències municipals abans esmentades el present acord perquè evacuen els informes corresponents.  
  
Quint. Consta en l'expedient els següents informes emesos per les dependències municipals consultades:  
1. Servici Municipal d'Urbanisme, Infraestructures i Medi Ambient. Informe favorable de l'arquitecte municipal núm. 2024-0061, de data 25 d'abril de 2024.  
2. Policia Local de Castelló. Informe favorable del cap de la Policia Local, de data 25 d'abril de 2024.  
D'acord amb estos antecedents de fet, li són aplicable els següents  
  
  
Fonaments de dret  
Primer. Resulta d'aplicació la legislació següent:  
- Directiva 2001/42/CE, de 27 de juny, sobre avaluació de les repercussions de determinats plans i programes en el medi ambient, i la Directiva 2011/92/UE, de 13 de desembre, d'avaluació de les repercussions de determinats projectes públics i privats sobre el medi ambient.  
  
- Llei 21/2013, de 9 de desembre, d'avaluació ambiental.  
- Text refós de la Llei de sòl i rehabilitació urbana (d'ara en avant, TRLSRU), aprovat pel Reial decret legislatiu 7/2015, de 30 d'octubre.  
  
- Text refós de la Llei d'ordenació del territori, urbanisme i paisatge (d'ara en avant, TRLOTUP), aprovat pel Decret legislatiu 1/2021, de 18 de juny, del Consell.  
- Llei 7/1985, de 2 d'abril, reguladora de les bases de règim local (d'ara en avant, LRBRL).  
- Text refós de les disposicions legals vigents en matèria de règim local (d'ara en avant, TRRL), aprovat pel Reial decret legislatiu 781/1986, de 18 d'abril.  
- Llei 39/2015, d'1 d'octubre, del procediment administratiu comú de les administracions públiques.  
- Resta de normativa sectorial d'aplicació.  
  
Segon. El planejament d'aplicació és el Pla general estructural, aprovat segons l'Acord de la Comissió Territorial d'Urbanisme de data 25 d'octubre de 2023 i pendent de publicació per la Direcció General d'Urbanisme en el DOGV per a la seua plena eficàcia.  
Així mateix, quan el Pla general estructural entre en vigor i s'aprove definitivament el Pla d'ordenació detallada del sòl urbà de Castelló, s'aplica, de conformitat amb la disposició transitòria 1a del PGE, l'ordenació detallada prevista en el Pla general d'ordenació urbana de Castelló, aprovat definitivament per la Comissió Territorial d'Urbanisme de la Generalitat Valenciana el 31 de gener de 1989, les seues modificacions puntuals i instruments de planejament de desenvolupament, en tot allò que no contradiga el Pla general estructural.  
  
Tercer. Respecte de les afeccions patrimonials, el Pla d'ordenació detallada de Castelló (POD) i el document inicial estratègic (DIE) no preveuen incorporació o cap modificació respecte del Catàleg de proteccions de la secció del patrimoni, que d'altra banda, s'instruïx en este moment per este servici (exp. 164/2024).  
Quart. Respecte dels possibles efectes sobre el medi ambient, realitzada l'anàlisi tècnica de la documentació presentada en relació amb la memòria ambiental del Pla general estructural i el Pla d'ordenació detallada aprovat per la Comissió d'Avaluació Ambiental de data 28 d'octubre de 2021, així com les condicions estructurals previstes als informes ambientals i paisatgístics recentment aprovats i que segons el Pla general estructural, s'observa el següent:  
- La delimitació del sòl urbà és segons la prevista en el Pla general estructural.  
- No s'han alterat els paràmetres relatius als riscos d'inundació reflectits en el PATRICOVA.  
- No s'afecten espais de la Xarxa Natural 2000.  
- No s'afecta sòl forestal.  
- L'àmbit territorial no està inclòs dins del límit del Pla d'ordenació dels recursos naturals de l'Albufera.  
- No s'afecta cap microreserva de flora i fauna.  
- L'àmbit no està situat en zona d'alt risc d'erosió potencial.  
  
- L'àmbit no està situat en zona d'alt risc davant de la vulnerabilitat d'aqüífers.  
En relació amb les alternatives tècniques previstes, i segons indica el document inicial estratègic, l'esborrany del Pla d'ordenació detallada ha adaptat les seues alternatives i preveu només les propostes que s'ajusten a les determinacions del PGE en coherència amb el compliment de les limitacions que impliquen l'IMOS i l'IMOSE de l'ETCV. La selecció de l'alternativa desenvolupada per l'esborrany del pla respon exclusivament a l'aplicació de criteris exclusivament urbanístics amb vista a aconseguir una millor ordenació detallada i una més àgil gestió dels terrenys objecte de les alternatives.  
  
Quint. Respecte de les possibles modificacions que s'han d'introduir en el Pla d'ordenació detallada, l'informe de l'arquitecte municipal núm. 2024-0061, de data 25 d'abril de 2024, proposa en l'apartat quint les modificacions següents:  
Respecte de l'esborrany del Pla d'ordenació detallada, el tècnic que subscriu considera que cal introduir les modificacions següents:  
  
«1. La denominació oficial de l'instrument de planejament urbanístic de desenvolupament del pla general estructural que es pretén aprovar, que es referix al que es preveu en l'article 14.2.b.1r del TRLOTUP, hauria de concretar l'àmbit correcte de la seua ordenació, per la qual cosa es proposa com a denominació correcta del pla el següent: Pla d'ordenació detallada del sòl urbà de Castelló.  
2. Vist que en els últims dos últims anys han sigut tramitats diversos estudis de detall al sòl urbà en àrees terciàries i industrials (exps. 1340/2021 i 1999/2023), que modifiquen la configuració dels seus sistemes d'ordenació d'edificació aïllada a definició volumètrica, segons la definició de l'article 66 de l'Orde de 26 d'abril de 1999, del conseller d'Obres Públiques, Urbanisme i Transports, per la qual s'aprova el Reglament de zones d'ordenació urbanística de la Comunitat Valenciana, cal considerar l'adaptació amb esta mena de configuració dels sistemes d'ordenació de les edificacions aïllades terciàries i industrials, per a definir uns retrocessos i altures màximes que definisquen el desenvolupament del volum que s'ha d'edificar en estos usos.»  
  
Sext. Respecte de la valoració dels possibles efectes sobre el medi ambient, segons el que s'estipula en l'article 46.3 del TRLOTUP, l'òrgan ambiental i territorial determinarà, tenint en compte els criteris de l'annex VIII del text refós, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a les quals es referix el TRLOTUP.  
  
Per part del Servei Municipal d'Urbanisme, Infraestructures i Medi Ambient, l'informe de l'arquitecte municipal núm. 2024-061, de data de 25 d'abril de 2024, indica en el punt sèptim:  
«1. L'abast de la proposta en relació a l'impacte ambiental es considera nul, atés que no s'incrementen els consums, no s'ocupa més sòl edificable i no s'incrementa l'aprofitament.  
2. L'abast de la proposta en relació amb el paisatge es considera limitat, atés que es mantenen les condicions previstes en l'estudi de paisatge del Pla general estructural, que va analitzar al costat d'este, el Pla d'ordenació detallada.  
Així, el Pla d'ordenació detallada del sòl urbà de Castelló complix les condicions indicades respecte de la infraestructura verda i el paisatge, a la Resolució d'aprovació de la memòria ambiental adoptada per la Comissió d'Avaluació Ambiental de data 28 d'octubre de 2021, i també els informes favorables del Servei d'Infraestructura Verda i Paisatge que consten en els expedients d'avaluació ambiental del PGE i POD (exp. 1057/2017) i els informes del mateix servici per a l'aprovació del PGE (exp. 2971/2022).  
En tot cas, l'estudi d'integració paisatgística que segons l'article 6.4.b ha d'acompanyar en el Pla d'ordenació detallada haurà de concretar i justificar adequadament el compliment de les condicions estructurals respecte del paisatge i la infraestructura verda municipal.»  
  
Per part de la Policia Local, l'informe emés en data de 29 d'abril de 2024 conclou el següent:  
«Que esta prefectura de Policia ha analitzat el capítol 2 de les normes urbanístiques relatiu a les normes particulars per a les dotacions, en particular, la secció segona que correspon a les normes particulars de la xarxa viària.  
[...]  
Que per part d'esta prefectura de Policia Local, i una vegada analitzada la normativa, no es troba inconvenient per a la seua aprovació.»  
Sèptim. Respecte del procediment de tramitació del Pla d'ordenació detallada del sòl urbà de Castelló, segons el TRLOTUP, este és el següent:  
1. Per l'abast de la proposta que cal tramitar, es considera que les persones i institucions que participen en el procediment d'avaluació ambiental i territorial estratègic són (art. 48 DL 1/2021):  
a) Òrgan substantiu: Ple de l'Ajuntament de Castelló.  
b) Òrgan ambiental i territorial: Junta de Govern Local.  
c) Òrgan promotor: l'Alcaldia.  
2. Per la previsible incidència en el medi ambient, paisatge i territori de la modificació que es planteja en el pla d'ordenació detallada que es pretén tramitar, i atesos els criteris fins ara aportats amb possibilitat dels consegüents canvis d'estos en funció d'una major i millor definició del projecte que s'ha de presentar, cal considerar que resulta d'aplicació el procediment simplificat d'avaluació ambiental i territorial estratègica segons l'article 46.3 del TRLOTUP.  
  
3. El procediment d'avaluació ambiental i territorial simplificat seguirà la tramitació prevista en els articles 52, 51, 53.2 i 61 de l'DL 1/2021, amb les fases següents:  
a) Elaboració de la Resolució d'informe ambiental i territorial estratègic, segons els articles 53.2.b i 53.7 del TRLOTUP.  
Esta resolució es comunicarà a l'òrgan promotor i a l'òrgan substantiu, a l'efecte de continuar el procediment d'aprovació del pla i no serà susceptible de cap recurs, sense perjuí dels que, si és el cas, siguen procedents en via judicial contenciosa administrativa davant de la disposició de caràcter general que haja aprovat el pla, o bé sense perjuí dels que siguen procedents en via administrativa davant de l'acte, si és el cas, d'aprovació del pla.  
L'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haja procedit a l'aprovació del pla en el termini màxim de quatre anys des de publicar-se. En estos casos, la part promotora haurà d'iniciar novament el procediment d'avaluació ambiental i territorial estratègica simplificada del pla.  
b) Publicació en el Diari Oficial de la Generalitat Valenciana de la resolució d'informe ambiental i territorial estratègic.  
c) Aprovació inicial i sotmetiment a informació pública durant un període mínim de quaranta-cinc dies de la versió preliminar del pla segons l'article 61.1.a del TRLOTUP.  
De conformitat amb l'article 55.2 del TRLOTUP, com a mínim, serà preceptiu realitzar consultes a les administracions públiques afectades i persones interessades, publicar anuncis en el Diari Oficial de la Generalitat Valenciana i en premsa escrita de gran difusió i posar a la disposició del públic els documents esmentats en l'apartat anterior. Els anuncis indicaran l'adreça electrònica per a la seua consulta.  
Així mateix, serà preceptiu realitzar una consulta a les empreses subministradores d'aigua, energia elèctrica, gas, telefonia i telecomunicacions, perquè emeten un informe sobre les necessitats i condicions tècniques mínimes imprescindibles vinculades al Pla d'ordenació detallada; estos informes tindran caràcter vinculant per a les empreses subministradores i eficàcia durant el termini que es fixe en el planejament o programa d'actuació per a l'execució de les obres d'urbanització.  
  
L'Ajuntament de Castelló podrà modificar o fixar, sense minvament de la qualitat i eficàcia legalment exigible, les condicions d'implantació dels servicis esmentats amb base en criteris d'eficiència econòmica derivats del corresponent procediment contradictori, impulsat d'ofici o a petició dels afectats. Si no hi ha informe a l'instrument de planejament, podrà requerir-se abans de l'aprovació dels programes d'actuació, dels projectes d'execució o de reparcel·lació, amb els mateixos efectes.  
  
El Servici Municipal d'Urbanisme, Infraestructures i Medi Ambient exercirà les funcions de coordinació necessàries en relació amb l'obtenció dels informes corresponents a les consultes que es realitzen als òrgans de les diferents administracions, empreses subministradores i persones interessades en esta fase del procediment.  
d) Si, a conseqüència d'informes i al·legacions, es pretén introduir canvis substancials en la proposta de pla, abans d'adoptar-los es comunicarà a les parts interessades, i mitjançant resolució de l'alcaldia se sotmetran a informació pública pel termini de vint dies, acompanyats dels informes i al·legacions que sustenten la modificació proposada.  
  
La publicació i notificació a les parts interessades es faran segons l'article 55.6 del TRLOTUP. Durant eixe període s'admetran, per al seu examen i consideració, noves al·legacions referides als canvis proposats; podran inadmetre's les que reiteren arguments i redunden en aspectes prèviament informats. En el cas d'introducció de canvis substancials en la proposta d'un pla que haja sigut objecte d'un procediment simplificat d'avaluació ambiental i territorial estratègica per absència d'efectes significatius sobre el medi ambient i el territori, serà necessari requerir a l'òrgan ambiental un informe que determine si les modificacions que es pretenen introduir no tindran efectes significatius sobre el medi ambient i el territori, o si requerixen la tramitació del procediment ordinari d'avaluació ambiental i territorial estratègica per ser previsible que es produïsquen efectes significatius sobre el medi ambient i el territori.  
e) Aprovació definitiva del Pla d'ordenació detallada del sòl urbà de Castelló pel Ple de l'Ajuntament de Castelló.  
f) Es remetrà una còpia digital del pla a la conselleria competent en matèria d'ordenació del territori i urbanisme per a la seua inscripció en el Registre autonòmic d'instruments de planejament urbanístic.  
  
g) Una vegada inscrit en este registre, es publicarà per a la seua entrada en vigor en el Butlletí Oficial de la Província de València l'acord d'aprovació definitiva, juntament amb les normes urbanístiques del Pla d'ordenació detallada del sòl urbà de Castelló.  
De conformitat amb els antecedents de fet i els fonaments de dret, la Junta de Govern Local, en virtut de la delegació de competències prevista en el Decret núm. 2024-0184 de l'Alcaldia, de data 16 de febrer de 2024, per a resoldre l'avaluació ambiental i territorial estratègica simplificada, mitjançant el corresponent informe ambiental i territorial estratègic aprova per unanimitat (5 de 5 membres), l'acord següent:  
  
  
Primer  
Concloure que la proposta de Pla d'ordenació detallada del sòl urbà de Castelló (3Q0DJHZIFC7FWZ3655W59D4YD) no té efectes significatius sobre el medi ambient segons els criteris establits en l'annex VIII del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
  
  
Segon  
Resoldre favorablement l'avaluació ambiental i territorial estratègica pel procediment simplificat de la proposta del Pla d'ordenació detallada del sòl urbà de Castelló, i designar com a alternativa més idònia mediambientalment per a l'actuació l'alternativa 1 descrita en el fonament de dret quart de l'informe ambiental, tenint en compte les condicions establides en els fonaments de dret quint i sext de l'informe esmentat.  
  
Tercer  
Donar compte al Ple de l'Ajuntament i a l'Alcaldia de la resolució de l'informe ambiental i territorial estratègic emés en el procediment simplificat, a l'efecte de continuar el procediment d'aprovació del pla segons el TRLOTUP.  
  
Quart  
Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
  
  
Quint  
La resolució de l'informe ambiental i territorial estratègica no és susceptible de cap recurs, sense perjuí del que, si és el cas, siga procedent en via judicial contenciosa administrativa davant de la disposició de caràcter general que aprove el pla, o bé sense perjuí del que siga procedent en via administrativa davant de l'acte de l'aprovació del pla.  
  
Sext  
La resolució de l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació del Pla d'ordenació detallada del sòl urbà de Castelló en el termini màxim de quatre anys des de la publicació.»  
  
Cosa que es publica d'acord amb l'article 53 del TRLOTUP.  
  
Documentació completa  
Pot consultar-se una còpia autèntica de la següent documentació usant el CVS en l'enllaç següent .  
1. Esborrany del pla d'ordenació detallada: 9C1THOPAYZ2VOH4237C57W4OF  
2. Informe de l'arquitecte municipal: 54JTF22G9CZECFJ92P6QQ4ZQ2  
3. Informe cap de la Policia Local: IOL3RF3A3HPT95NONPDGWW7DJ  
  
Castelló, 27 de maig de 2024.- L'alcaldessa-presidenta: M.ª Hortensia Gómez Llácer.